title: Provedbena uredba Komisije (EU) 2017/213 оd 7. veljače 2017. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               8.2.2017

               HR

               Službeni list Europske unije

               L 33/31

         PROVEDBENA UREDBA KOMISIJE (EU) 2017/213
   оd 7. veljače 2017.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. veljače 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  125,6

                  TN

                  311,6

                  TR

                  151,5

                  ZZ

                  196,2

                  0707 00 05

                  MA

                  81,3

                  TR

                  187,9

                  ZZ

                  134,6

                  0709 91 00

                  EG

                  181,2

                  ZZ

                  181,2

                  0709 93 10

                  MA

                  109,8

                  TR

                  223,6

                  ZZ

                  166,7

                  0805 10 22 , 0805 10 24 , 0805 10 28

                  EG

                  40,2

                  IL

                  80,7

                  MA

                  48,4

                  TN

                  56,6

                  TR

                  77,1

                  ZZ

                  60,6

                  0805 21 10 , 0805 21 90 , 0805 29 00

                  EG

                  91,5

                  IL

                  133,7

                  JM

                  112,4

                  MA

                  89,6

                  TR

                  83,0

                  ZZ

                  102,0

                  0805 22 00

                  IL

                  88,5

                  MA

                  96,1

                  ZZ

                  92,3

                  0805 50 10

                  EG

                  85,5

                  TR

                  89,1

                  ZZ

                  87,3

                  0808 10 80

                  CN

                  139,4

                  US

                  205,0

                  ZZ

                  172,2

                  0808 30 90

                  CL

                  181,7

                  CN

                  112,8

                  TR

                  154,0

                  ZA

                  98,4

                  ZZ

                  136,7

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/2296 оd 9. prosinca 2015. o izmjeni Provedbene uredbe Komisije (EU) br. 1366/2014 o objavi za 2015. nomenklature poljoprivrednih proizvoda za izvozne subvencije iz Uredbe (EEZ) br. 3846/87 (Tekst značajan za EGP)

text:
               10.12.2015

               HR

               Službeni list Europske unije

               L 324/9

         PROVEDBENA UREDBA KOMISIJE (EU) 2015/2296
   оd 9. prosinca 2015.
   o izmjeni Provedbene uredbe Komisije (EU) br. 1366/2014 o objavi za 2015. nomenklature poljoprivrednih proizvoda za izvozne subvencije iz Uredbe (EEZ) br. 3846/87
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Uredbu Komisije (EEZ) br. 3846/87 od 17. prosinca 1987. o utvrđivanju nomenklature poljoprivrednih proizvoda za izvozne subvencije (2), a posebno njezin članak 3. treći stavak,
   budući da:

               (1)

               Nomenklatura poljoprivrednih proizvoda za izvozne subvencije uvedena Uredbom (EEZ) br. 3846/87 objavljena je u Provedbenoj uredbi Komisije (EU) br. 1366/2014 (3). Kao konačni datum za primjenu te Provedbene uredbe utvrđen je 31. prosinca 2015.

               (2)

               Kako bi se na izvoz primijenili elektronički carinski postupci, potrebno je pravodobno i unaprijed kodirati oznake proizvoda i opis nomenklature izvoznih subvencija (ERN) u TARIC-u prije primjene izvoznih subvencija. Potrebno je produljiti valjanost objave pročišćenog teksta ERN-a ako se izvozne subvencije uvode na temelju Uredbe (EU) br. 1308/2013 nakon tog datuma.

               (3)

               ERN se upotrebljava i u nacionalnoj primjeni posebnih mjera potpore za najudaljenije regije (POSEI). Kako bi se poboljšala ujednačenost primjene takvih mjera, trebalo bi produljiti objavu ERN-a.

               (4)

               Nije potrebno tehnički prilagoditi ERN za 2016. s obzirom na izmjene kombinirane nomenklature (KN) za 2016.

               (5)

               Razdoblje primjene Provedbene uredbe (EU) br. 1366/2014 stoga bi trebalo produljiti za još godinu dana, tj. do 31. prosinca 2016.,

         DONIJELA JE OVU UREDBU:
   Članak 1.
   U članku 2. drugom podstavku Provedbene uredbe (EU) br. 1366/2014 datum „31. prosinca 2015.” zamjenjuje se datumom „31. prosinca 2016.”
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. prosinca 2015.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL L 366, 24.12.1987., str. 1.

      (3)  Provedbena uredba Komisije (EU) br. 1366/2014 оd 19. prosinca 2014. o objavi za 2015. nomenklature poljoprivrednih proizvoda za izvozne subvencije iz Uredbe (EEZ) br. 3846/87 (SL L 368, 23.12.2014., str. 1.).


title: Provedbena uredba Komisije (EU) 2016/305 оd 3. ožujka 2016. o izmjeni Uredbe (EU) br. 37/2010 u pogledu tvari „gentamicin” (Tekst značajan za EGP)

text:
               4.3.2016

               HR

               Službeni list Europske unije

               L 58/35

         PROVEDBENA UREDBA KOMISIJE (EU) 2016/305
   оd 3. ožujka 2016.
   o izmjeni Uredbe (EU) br. 37/2010 u pogledu tvari „gentamicin”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Člankom 17. Uredbe (EZ) br. 470/2009 zahtijeva se da se uredbom utvrdi najveća dopuštena količina rezidua (dalje u tekstu „NDK”) farmakološki djelatnih tvari namijenjenih za uporabu u Uniji u veterinarsko-medicinskim proizvodima za životinje koje se koriste za proizvodnju hrane ili u biocidnim pripravcima koji se upotrebljavaju u uzgoju životinja.

               (2)

               U tablici 1. Priloga Uredbi Komisije (EU) br. 37/2010 (2) utvrđuju se farmakološki djelatne tvari i njihova klasifikacija s obzirom na NDK-ove u hrani životinjskog podrijetla.

               (3)

               Gentamicin je već uvršten u tu tablicu kao dopuštena tvar za goveda i svinje, u mišićima, masnom tkivu, jetri i bubrezima te mlijeku goveda.

               (4)

               U skladu s člankom 27. stavkom 2. Uredbe (EZ) br. 470/2009, Komisija je Europskoj agencija za lijekove (dalje u tekstu „EMA”) podnijela zahtjev za ekstrapolaciju postojećih NDK-ova za gentamicin na druge vrste životinja ili tkiva.

               (5)

               Na temelju mišljenja Odbora za veterinarsko-medicinske proizvode EMA je preporučila ekstrapolaciju NDK-ova za gentamicin na sve sisavce koji se koriste za proizvodnju hrane te na ribe.

               (6)

               Uredbu (EU) br. 37/2010 trebalo bi stoga na odgovarajući način izmijeniti.

               (7)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. ožujka 2016.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 unos za tvar „gentamicin” zamjenjuje se sljedećim unosom:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapeutska klasifikacija

                     „Gentamicin

                     Zbroj gentamicina C1, gentamicina C1a, gentamicina C2 i gentamicina C2a

                     Sve vrste sisavaca koje se koriste za proizvodnju hrane te ribe

                     50 μg/kg
                     50 μg/kg
                     200 μg/kg
                     750 μg/kg
                     100 μg/kg

                     Mišić
                     Masno tkivo
                     Jetra
                     Bubreg
                     Mlijeko

                     Kod riba se NDK za mišić odnosi na ‚mišić i kožu u prirodnom omjeru’.
                     Kod svinja se NDK za masno tkivo odnosi na ‚kožu i masno tkivo u prirodnom omjeru’.

                     Protuupalne tvari/antibiotici”